
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1030 


24 Ιουλίου 2003 


ΑΠΟΦΑΣΕΙ Σ 

Αριθ. Υοικ8105 

Καθορισμός Χρήσης Επιφανειακών Υδάτων καθώς και 
Ειδικών Όρων Διάθεσης Λυμάτων και Βιομηχανικών 
Αποβλήτων του Κέντρου Επεξεργασίας Λυμάτων Ψυ- 
τάλλειας (ΚΕΛΨ) στο Σαρωνικό Κόλπο. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

α) Τον Α.Ν. 2520/40 περί Υγειονομικών Διατάξεων (άρ¬ 
θρο 1 και2παρ. 2). 

β) Το Π.Δ. 30/96 Κώδικας Νομαρχιακής Αυτοδιοίκησης 
(ΦΕΚ21/Α72-2-1996 άρθρο μόνο και 62). 

γ) Την Ε1 β/221/65 Υγειονομική Διάταξη, όπως τροπο¬ 
ποιήθηκε, σε συνδυασμό με την 69269/5387/90 (ΦΕΚ 
674/Β') υπουργική απόφαση της οποίας οι διαδικασίες 
τηρήθηκαν. 

δ) Την Υ 7865/997/16-7-2003 απόφαση του Νομάρχη 
Πειραιά περί ορισμού μελών Επιτροπής, που προβλέπε- 
ται απάτην (γ) σχετική (άρθρο 1 και4). 

ε) Το από 17.7.2003 πρακτικό επιτροπής που συστάθη- 
κε με την Υ 7865/997/16-7-2003 απόφαση του Νομάρχη 
Πειραιά. 

στ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε ως αποδέκτη των λυμάτων του λεκα¬ 
νοπεδίου Αθηνών μετά την επεξεργασία τους στο Κέντρο 
Επεξεργασίας Λυμάτων Ψυτάλλειας (ΚΕΛΨ) τον εσωτε¬ 
ρικό Σαρωνικό Κόλπο. 

Στο λεκανοπέδιο Αθηνών λειτουργεί ενιαίο δίκτυο απο¬ 
χέτευσης ακαθάρτων. Τα λύματα οδηγούνται με δύο κε¬ 
ντρικούς αποχετευτικούς αγωγούς στον Ακροκέραμο, 
όπου βρίσκονται οιεγκαταστάσειςπροεπεξεργασίαςτους. 

Τα προεπεξεργασμένα λύματα οδηγούνται με δίδυμο 
υποθαλάσσιο αγωγό (ανεστραμμένο σίφωνα ) μήκους 
1.440 πι στην Ψυτάλλεια. 

Στο Κέντρο Επεξεργασίας Λυμάτων Ψυτάλλειας 
(ΚΕΛΨ), καταλήγουν μέσω του δικτύου αποχέτευσης 
ακαθάρτων τα αστικά λύματα καθώς και τα βιομηχανικά 
υγρά απόβλητα (μετά από προεπεξεργασία) του λεκανο¬ 
πεδίου των Αθηνών (περιοχή μείζονος πρωτευούσης). 
Στον Ακροκέραμο και στην Ψυτάλλεια συρρέουν επίσης 
οι εκροές από το Κέντρο Επεξεργασίας Λυμάτων Μετα¬ 


μόρφωσης, καθώς και οι απορροές όμβριων από το ιστο¬ 
ρικό κέντρο των Αθηνών. Επίσης με τους υποθαλάσσιους 
αγωγούς που κατασκευάστηκαν, συνδέθηκε με την Ψυ- 
τάλλεια και η Σαλαμίνα, προκειμένου να διοχετεύονται τα 
λύματα της νήσου στο ΚΕΛΨ προς επεξεργασία. 

2. Κατά την πρώτη φάση λειτουργίας των εγκαταστά¬ 
σεων επεξεργασίας στην Ψυτάλλεια μέχρι 31.12.2004, τα 
λύματα υφίστανται εσχαρισμό, εξάμμωση και πρωτοβάθ¬ 
μια καθίζηση. Τα ποιοτικά χαρακτηριστικά εκβολής των 
επεξεργασμένων λυμάτων κατά την κανονική λειτουργία 
του ΚΕΛΨ θα είναι σε μέσες τιμές τα ακόλουθα: 

ΒΟϋ 5 = 250 ΓΠ9/Ι 

ΟΟΩ = 600 ΓΠ9/Ι και 

33 = 150 ΓΠ9/Ι 

ή ο ελάχιστος συνολικός μέσος βαθμός απόδοσης του 
ΚΕΛΨ σε ετήσια βάση θα πρέπει να επιτυγχάνει 20% 
μείωση του ΒΟΟ δ και 40% μείωση των 33. 

3. Κατά τη δεύτερη φάση λειτουργίας των εγκαταστά- 
σεωντου ΚΕΛΨ, μετά την 1.1.2005, τα λύματα υφίστανται 
επεξεργασία σύμφωνα με τη μέθοδο της ενεργού ιλύος 
με νιτροποίηση και απονιτροποίηση. Συγκεκριμένα η επε¬ 
ξεργασία θα περιλαμβάνει: 

Α) Προεπεξεργασία στις εγκαταστάσεις του Ακροκε¬ 
ράμου (εσχάρωση, εξάμμωση). 

Β) Επεξεργασία στις εγκαταστάσεις της Ψυτάλλειας 
(πρωτοβάθμια καθίζηση, βιολογική επεξεργασία, τελική 
καθίζηση, πάχυνση λάσπης, αναερόβια χώνευση λάσπης, 
αφυδάτωση λάσπης, ξήρανση της λάσπης). 

Τα ποιοτικά χαρακτηριστικά εκροής των επεξεργα¬ 
σμένων λυμάτων κατά την κανονική λειτουργία του ΚΕΛΨ 
θα είναι τα ακόλουθα: 

ΒΟϋ 5 = 25 ΓΠ9/Ι 

ΟΟϋ = 125ΙΠ9/Ι 

Αιωρούμενα στερεά 35 πιρ/Ι 

Καθιζάνοντα στερεά εντός 2 ωρών σε κώνο Ιπιόοίί < 0,5 
ΓΠΐ/Ι 

Άζωτο: απομάκρυνση 70-80% σε ετήσια βάση 

Αμμωνιακό άζωτο < 5 πιρ/Ι 

Λίπη - Έλαια < 0,2 πις/Ι 

Οι τιμές των ΒΟϋ, ΟΟϋ και 33 αναφέρονται στα ανώ¬ 
τατα όρια για το 93% των δειγμάτων με καθημερινή δειγ¬ 
ματοληψία. 

4. Για τη διάθεση των λυμάτων καθορίζονται επίσης τα 
ακόλουθα: 

Α) Όταν η εισρέουσα στο Κέντρο Επεξεργασίας Λυμά¬ 
των Ψυτάλλειας (ΚΕΛΨ) παροχή υπερβαίνει τα 27 ιύι 3 /5 
καθώς και σε περιπτώσεις εκτάκτου ανάγκης (π.χ. συ¬ 
ντήρηση αντλιοστασίου ανύψωσης στον Ακροκέραμο, 
διακοπή ηλεκτροδότησης από τη ΔΕΗ), επιτρέπεται η 
υπερχείλιση της πλεονάζουσας ποσότητας στον Ακρο¬ 
κέραμο (περιοχή Κερατσινίου) μέσω αγωγού υπερχεί- 
λισης. 

Ο αγωγός υπερχείλισης θα είναι κλειστός σε όλο το 
μήκος του μέχρι την εκβολή του. 

Β) Για εισρέουσα στο ΚΕΛΨ παροχή των λυμάτων μέχρι 
16 πι 3 /ε τα λύματα θα υφίστανται Πρωτοβάθμια και Βιο¬ 
λογική επεξεργασία. Η διάθεση των επεξεργασμένων 
λυμάτων θα γίνεται στο Σαρωνικό Κόλπο από το δίδυμο 
υποθαλάσσιο αγωγό της παραγράφου 1, σύμφωνα με τα 
ποιοτικά χαρακτηριστικά των παραγράφων 2 και 3. 

Γ) Για παροχές εισροής μεγαλύτερες των 16 πι 3 /ε (πα¬ 
ροχή καλυπτόμενη από το σύστημα των δύο αγωγών 
βαθιάς διάχυσης) και μέχρι 27 πι 3 /ε , η πέραν των 16 πι 3 /ε 
παροχή θα υφίσταται μόνο Πρωτοβάθμια επεξεργασία. 
Τα επεξεργασμένα λύματα θα διατίθενται μέσω των δι¬ 
δύμων αγωγών βαθιάς διάχυσης (παροχή 16 πι 3 /5) και η 
πέραν των 16 πι 3 /δ παροχή μέσω του αγωγού εκβολής 
ασφαλείας μήκους 370 πι και βάθους εκβολής 44 πι. 


Δ) Σε περιπτώσεις συντήρησης ή βλάβης αγωγών εκ¬ 
βολής βαθιάς διάχυσης , συντήρησης ή βλάβης δεξαμε¬ 
νών καθίζησης και συντήρησης ή βλάβης του αγωγού 
εκβολής ασφαλείας επιτρέπεται η διάθεση των επεξερ¬ 
γασμένων λυμάτων μέσω του υπερχειλιστή εκτάκτου 
ανάγκης, βορείως των πρωτοβάθμιων δεξαμενών καθί¬ 
ζησης και του αγωγού εκβολής ασφαλείας. 

5. Θα πραγματοποιούνται τακτικοί εργαστηριακοί έλεγ¬ 
χοι για την εξασφάλιση της εύρυθμης λειτουργίας του 
ΚΕΛΨ σύμφωνα με την ΚΥΑ 5673/97 και θα τηρούνται τα 
αρχεία εργαστηριακών αναλύσεων για τα στάδια λει¬ 
τουργίας του ΚΕΛΨ, του Κέντρου προεπεξεργασίας στον 
Ακροκέραμο και την παρακολούθηση της ποιότητας των 
επεξεργασμένων λυμάτων. 

6. Δεν επιτρέπεται η διοχέτευση ιλύος από το ΚΕΛΨ, 
άμεσα ή έμμεσα προς τον Σαρωνικό Κόλπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιουλίου 2003 

Ο Νομάρχης 
ΓΙΑΝΝΗΣ ΜΙΧΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




